Hellraiser

Hellraiser er en serie film, som oprindelig er baseret på Clive Barkers roman "The Hellbound Heart". Den første Hellraiser film udkom i 1987 efterfulgt af Hellbound: Hellraiser 2 i 1988. Der er udkommet i alt 8 Hellraiser film, hvoraf Clive Barker har medvirket på produktionen flere af dem, bl.a.: Hellraiser 1, Hellbound: Hellraiser 2 og Hellraiser 3: Hell on Earth.

Hellraiser filmenes plot er bygget op omkring "Lament Configuration", en æske der åbner vejen til frygtelige kræfter, en genvej til helvede, som bliver brugt af klosterbrødrene (cenobites) til at trænge ind i vores verden. Æsken går igen i hver film, og det ender altid med at en eller anden syndig sjæl, påkalder sig æskens ondskab. Påkalder dæmonerne.

I årstal 

1987: Hellraiser 1
1988: Hellbound: Hellraiser 2
1992: Hellraiser 3: Hell On Earth
1996: Hellraiser: Bloodline
2000: Hellraiser: Inferno
2002: Hellraiser: Hellseeker
2005: Hellraiser: Deader
2005: Hellraiser: Hellworld

Hellraiser 1 (fra 1987) 
Instrueret af Clive Barker.

Hellraiser 1 handler om parret Larry og Julia Cotton, som flytter ind i et gammelt hus. På loftet finder Julia et frygteligt væsen, som viser sig at være Larry's halvbror Frank Cotton og hendes tidliger elsker. Frank har leget med mørke kræfter, kræfter som har taget hans jordiske krop fra ham. Han har leget med æsken!

Frank bliver vækket til live, da hans bror Larry skærer sig og noget af hans blod drypper ned på gulvet. Det lykkedes Frank at overbevise Julia om at hjælpe ham, så han kan blive levende igen. Med Julia som lokkedue, fanger Frank og Julia, uden Larry's vidende, mænd som gennem deres blod, giver Frank livet tilbage. De kræfter som oprindelig tog Franks jordiske krop, er i midlertidig ikke så glade for hans tilbagevenden til livet. Det betyder at mørkets kræfter med klosterbrødrenes (cenobites) herre dæmonen Pinhead, vender tilbage for at tage hvad der er deres.

Internet Movie Database om Hellraiser 1

Medvirkende 
Larry Cotton... Andy Robinson
Julia Cotton... Clare Higgins
Kirsty Cotton... Ashley Laurence
Frank Cotton... Sean Chapman
Frank the monster... Oliver Smith
Lead cenobite Pinhead... Douglas Bradley
Chatter cenobite... Nicholas Vince
Butterball cenobite... Simon Bamford
Female cenobite... Grace Kirby

Hellbound: Hellraiser 2 (fra 1988) 
Instrueret af Tony Randel.

Efter at Kirsty Cotton fik sin familie udslettet af klosterbrødrene, blev Kirsty sendt til et sindssygehospital, hvor hun der kommer under Dr. Channards behandling. Ingen tror i midlertidig på Kirsty. Hospitalets leder Dr. Channard forstår dog hurtig sammenhængen, i det han har kendt til de kræfter, som Frank Cotton havde haft med at gøre. Channard havde nemlig længe ledt efter selvsamme kræfter. Kirsty får hjælp fra en uventet kant, da en af hospitalets ansatte, Kyle, vælger at tro på Kirstys historie, og beslutter sig for at hjælpe hende. Han tager hen til Dr. Channard og i hans hus, finder han bevis for Kirstys historie.

Internet Movie Database om Hellbound: Hellraiser 2

Medvirkende 
Julia Cotton... Clare Higgins
Kirsty Cotton... Ashley Laurence
Dr. Phillip Channard / Channard Cenobite... Kenneth Cranham
Frank Cotton... Sean Chapman
Browning Skinless Frank... Oliver Smith
Kyle McRae... William Hope
Lead cenobite Pinhead... Douglas Bradley
Chatter cenobite... Nicholas Vince
Butterball cenobite... Simon Bamford
Female cenobite... Grace Kirby

Hellraiser 3: Hell on Earth (fra 1992) 
Instrueret af Anthony Hickox.

Efter sammenstødet og Pinheads befrielse fra kaptajn Elliot Spencer er Pinhead nu fanget i en stenblok. Med blodet som hjælpemiddel bliver Pinhead igen levende, men for at blive fri, skal han bruge mere blod. En ung playboy har købt blokken, hvor Pinhead er fanget, og bruger den som kunst i hans natklub. Da Pinhead kommer til bevidsthed, lokker han den unge mand til at hjælpe sig, med at skaffe sig mere blod så han kan blive levende igen. En kvindelig journalist (Joey) er i midlertidig kommet på spor af mordene, og beslutter sig for at undersøge dem nøjere. Det fører hende på kollisionskurs med dæmonen Pinhead.

Internet Movie Database om Hellraiser 3: Hell on Earth

Medvirkende 
J.P. Monroe / Pistonhead Cenobite... Kevin Bernhardt
Joanne "Joey" Summerhill... Terry Farrell
Terri / Skinless Sandy / Dreamer Cenobite... Paula Marshall
Blake Regan (DJ)... Brent Bolthouse
Pinhead / kaptajn Elliot Spencer... Douglas Bradley
Daniel "Doc" Fisher / Camerahead Cenobite... Ken Carpenter
Rick the Barman / Barbie Cenobite... Peter Atkins
Sandy... Aimée Leigh
Joey's Father... Peter Boynton
CD Cenobite... Eric Willhelm (uncredited)

Hellraiser: Bloodline (fra 1996) 
Instrueret af Kevin Yagher.

Det er året 2127 og Pinhead, er blevet vækket til live på en rumstation. Dr. Paul Merchant har bygget den ultimative rumstation med et eneste formål, at destruere hvad hans tip tip oldefar, en fransk legetøjsmager Phillip L'Merchant fra 18. århundrede, begyndte. Nemlig, at ødelægge æsken "Lament Configuration", genvejen til helvede.

Internet Movie Database om Hellraiser: Bloodline

Medvirkende 
Phillip L'Merchant / John Merchant / Dr. Paul Merchant... Bruce Ramsey
Genevieve L'Merchant... Charlotte Chatton
Chamberlain... Tom Dugan
Sikkerhedsvagt #1... Jimmy Schuelke
Sikkerhedsvagt #2... David Schuelke
Peasent Girl / Angelique / Angelique Cenobite... Valentina Vargas
Pinhead... Douglas Bradley
Twin Cenobite #1... Michael Polish
Twin Cenobite #2... Mark Polish
Edwards / Skinless Parker... Paul Perri
Parker... Wren T. Brown
Rimmer... Christine Harnos
The beast... Jody St. Michael

Hellraiser: Inferno (fra 2000) 
Instrueret af Scott Derrickson.

En korrupt betjent, med hang til puslespil, jagter en morder som efterlader en afskåret finger på gerningsstedet. En finger fra et barn, som moderen holder i live. Hvert mord og hvert et spor fører betjenten i retning af en mand: Ham selv!

Internet Movie Database om Hellraiser: Inferno

Medvirkende 
Betjent Joseph Thorne... Craig Sheffer
Tony Nenonen... Nicholas Torturro
Dr. Paul Gregory... James Lemar
Pinhead... Douglas Bradley
Wire twin cenobite #1... Lynn Speier
Wire twin cenobite #2... Trisha Kara
Ansigtsløse morder... Ray Miceli

Hellraiser: Hellseeker (fra 2002) 
Instrueret af Rick Bota.

Kirsty Cotton (fra Hellraiser 1 & 2) er nu en voksen kvinde og gift med Trevor Gooden. Minder fra hvad der skete med hendes familie og med hende på sindssygehospitalet er vage, men hun er stadig traumatiseret. En dag er parret ude for en bilulykke, hvor Kirsty bliver slået ihjel. Trevor finder nu sig selv i en surrealistisk verden, hvor kvinder begærer ham ubetinget. Efter ulykken lider han af hukommelsessvigt, men langsomt vender hans hukommelse tilbage. Dag for dag bliver han klar over hvad der er sket, og det lykkedes ham at følge en række bloddryppende spor tilbage til arnestedet, tilbage til dæmonen Pinhead.

Medvirkende 
Trevor Gooden... Dean Winters
Kirsty Cotton... Ashley Laurence
Dr. Allison... Rachel Hayward
Gwen... Sarah-Jane Redmond
Tawny... Jody Thompson
Betjent Lange... William S. Taylor
Betjent Givens... Michael Rogers
Merchant... Charles Stead
Pinhead... Douglas Bradley
Stich Cenobite... Sara Hayward
Surgeon Cenobite... Michael Regan
Bound Cenobite... Nancy J. Lilley

Eksterne links 
 Hellraiser fan side  (på engelsk)
 Clive Barkers officielle hjemmeside (på engelsk)
 Douglas Bradleys officielle hjemmeside (på engelsk)
 Hellraiser-nyheder/anmeldelser på Skræk og Rædsel (på dansk)

Eksterne Henvisninger 

Filmserier
Religiøse Gyserfilm
Gyserfilm baseret på bøger